2,2 metra sjónauki MPG / ESO hefur tekið mynd af bjartri stjörnuþyrpingu og skuggalegum nágranna hennar fyrir framan mikinn stjörnuskara Á þessari mynd Wide Field Imager á 2,2 metra MPG / ESO sjónaukanum í La Silla stjörnustöð ESO í Chile sést björt stjörnuþyrping , NGC 6520 og nágranni hennar , Barnard 86 , sérkennileg gekkólaga skuggaþoka . Parið liggur fyrir framan mörgum milljónum skínanadi stjarna úr bjartasta hluta Vetrarbrautarinnar — svæði sem er svo ríkt af stjörnum að varla sést í dökkan himinn á myndinni . Í þessum hluta stjörnumerkisins Bogmannsins er einn þéttasti stjörnuskarinn á himninum — Stóra Bogmannsstjörnuskýið . Sá sægur stjarna sem sést hér og lýsir á tilþrifamikinn hátt upp svæðið , undirstrikar hve dimmar skuggaþokur eins og Barnard 86 sem sést á miðri myndinni en hún var tekin með Wide Field Imager á 2,2 metra MPG / ESO sjónaukanum í La Silla stjörnustöð ESO í Chile . Þetta fyrirbæri er lítil , einangruð skuggaþoka sem kallast Bok hnoðri [ 1 ] . Edward Emerson Barnard [ 2 ] , bandarískur stjörnufræðingur sem uppgötvaði og ljósmyndaði fjölda halastjarna , skuggaþoka , eitt af tunglum Júpíters og lagði heilmargt annað af mörkum , lýsti henni sem „ blekdropa á björtum himni “ . Barnard var einstakur í sjónskoðun og fær stjörnuljósmyndaði sem notaði fyrstur manna langan lýsingartíma til að rannsaka skuggaþokur . Í gegnum litla stjörnusjónauka kemur Barnard 86 fram sem eyða í stjörnunum eða gluggi í fjarlægari og heiðari himinn . Fyrirbærið er þó í raun og veru fyrir framan stjörnuskarann — kalt , þétt ský úr litlum rykögnum sem hindra að ljós berist frá stjörnum fyrir aftan og gerir svæðið ógegnsætt . Talið er að það hafi orðið til úr leifum sameindaskýs sem féll saman og myndaði NGC 6520 , nálæga stjörnuþyrpingu sem sést til vinstri við Barnard 86 á myndinni . NGC 6520 er lausþyrping sem geymir margar heitar hvítglóandi stjörnur stjörnur , merki þess að þær séu ungar . Í lausþyrpingum eru alla jafna nokkur þúsund stjörnur sem allar urðu til samtímis og eru þær því jafnaldra . Slíkar þyrpingar endast aftur á móti stutt , aðeins í nokkur hundruð milljónir ára áður en þær sundrast . Sá aragrúi stjarna sem á svæðinu er , truflar mælingar á þyrpingunni og gerir stjörnufræingum erfitt um vik að læra margt um hana . Aldur NGC 6520 er talinn í kringum 150 milljónir ára en bæði þyrpingin og rykugi nágranni hennar eru talin í um 6.000 ljósára fjarlægð frá sólinni okkar . Á myndinni fyrir ofan er sem stjörnur séu innan í Barnard 86 en í raun og veru eru þær fyrir framan hana , milli okkar og skuggaþokunnar . Vitað er að stjörnur myndast innan í mörgum skuggaþokum — eins og sjá má í hinni frægu Riddaraþoku ( eso 0202 ) , Lupus 3 ( eso 1303 ) og Pípuþokunni sem Barnard uppgötvaði ( eso 1233 ) þótt í minni mæli — er ekki víst hvort stjörnur myndist enn í Barnard 86 . Hins vegar byrgir nálægt ryksvæði okkur sýn á ljós frá yngstu stjörnum svo þær sjást aðeins í innrauðu ljósi eða ljósi með lengri bylgjulengd . [ 1 ] Stjörnufræðingurinn Bart Bok tók fyrstur manna eftir Bok hnoðrum upp úr 1940 . Þetta eru mjög köld , dökk ský úr gasi og ryki sem geyma gjarnan nýjar stjörnur í mótun í miðjum þeirra . Rykið í hnoðrunum gleypir og dreifir ljósi úr bakgrunninum , svo þeir eru næstum ógegnsæir í sýnilegu ljósi . [ 2 ] Tilvitnunin er úr greninni Dark Regions in the Sky Suggesting an Obscuration of Light eftir E. E. Barnard við Yerkes stjörnustöðina þann 15. nóvember 1913 ( aðgengileghér ) . VISTA er stærsti kortlagningarsjónauki veraldar fyrir innrautt ljós og VLT Survey Telescope er stærsti sjónauki heims sem eingöngu er ætlað að kortleggja himinn í sýnilegu ljósi . ESO er þátttakandi í ALMA , byltingarkenndum útvarpssjónauka og stærsta stjarnvísindaverkefni heims . ESO hyggur einnig á smíði 39 metra risasjónauka , European Extremely Large Telescope eða E-ELT sem verður „ stærsta auga jarðar “ . Þetta er þýðing á fréttatilkynningu ESO eso 1307 . Tengdar myndir Á þessari mynd Wide Field Imager á 2,2 metra MPG / ESO sjónaukanum í La Silla stjörnustöð ESO í Chile sést björt stjörnuþyrping , NGC 6520 og sérkennilegur nágranni hennar , skuggaþokan Barnard 86 . Parið liggur fyrir framan mörgum milljónum skínanadi stjarna úr bjartasta hluta Vetrarbrautarinnar — svæði sem er svo ríkt af stjörnum að varla sést í dökkan himinn á myndinni . Mynd : ESO Á þessari víðmynd sést stjörnuskarinn í Stóra Bogmannsstjörnuskýinu ásamt þyrpingunni NGC 6520 og nágranna hennar , skuggaþokunni Barnard 86 . Myndin var sett saman úr gögnum Digitized Sky Survey 2 . Mynd : ESO / Digitized Sky Survey 2 . Þakkir : Davide De Martin .